ОБЩИНСКА ИЗБИРАТЕЛНА КОМИСИЯ - КОСТЕНЕЦ

П Р О Т О К О Л

№ 1

Днес, 07. 09. 2019 г. от 9,00 ч. се проведе заседание на Общинска избирателна комисия – Костенец. На заседанието присъстваха:

Председател: Александра Иванова Герева

Заместник председател: Мария Пламенова Бахчеванова

Заместник председател: Валентин Георгиев Стамов

Секретар: Руменка Петрова Паунова

Членове:

1. Даниела Иванова Ангелова
2. Капка Йорданова Кацарова
3. Сашка Георгиева Хаджийска
4. Радка Ангелова Кайтазова
5. Юлия Иванова Заркова
6. Лили Георгиева Михайлова
7. Емануела Николова Миликина
8. Цветелиа Милчова Бандрова

Отсъства: Виктория Кирилова Станкова

Председателят на комисията откри заседанието, а заместник-председатели Мария Бахчеванова и Валентин Стамов установиха присъствие на 12 члена на ОИК – Костенец и наличие на кворум.

Председателят на комисията запозна присъстващите с проекта за дневен ред, като след разисквания бе приет следният дневен ред, с 12 гласа „ЗА“:

1. Вземане на решение за номерацията на решенията на ОИК – Костенец за изборите за общински съветници и кметове на 27. 10. 2019 г.
2. Вземане на решение за работното време, работното място, начин и ред за достъп до работното помещение и начин на кореспонденция с ОИК - Костенец.
3. Вземане на решение за реквизити и маркиране на печатите на ОИК Костенец за изборите за общински съветници и кметове на 27. 10. 2019 г.
4. Ред за свикване на заседанията и начин на приемане и обявяване на решенията на ОИК – Костенец.
5. Вземане на решение за подлежащите на вписване обстоятелства и реда за водене и поддържане на регистри за публикуване от ОИК – Костенец за изборите на общински съветници и кметове на 27. 10. 2019 г.
6. Вземане на решение за приемане на образец на електронен публичен регистър на жалбите и сигналите, подадени до ОИК Костенец и решенията по тях и указания за комплектоване на преписките по жалбите срещу решенията им.
7. Решение за регистрация на партии и коалиции в ОИК – Костенец за участие в избори за общински съветници и кметове на 27. 10. 2019 г.
8. Вземане решение за регистрация на инициативни комитети в ОИК – Костенец за участие в избори з общински съветници и кметове на 27. 10. 2019 г.

По първа точка от дневният ред Председателят докладва проект за решение и бе дадена думата за разисквания и предложения.

Проекта за решение се подложи за гласуване и с 12 гласа „ЗА“ ОИК Костенец взе следното решение:

Р Е Ш Е Н И Е

№ 1-МИ

Костенец, 07. 09. 2019 г.

ОТНОСНО: Вземане на Решение за номерацията на решенията на ОИК Костенец за изборите за общински съветници и кметове на 27 октомври 2019 година

На основание чл. 87, ал. 1, т. 1 във връзка с ал. 2 от Изборния кодекс, ОИК – Костенец

Р Е Ш И :

Взетите от ОИК Костенец решения да имат единна последователна номерация с арабски цифри, започващи с цифра „1“, като след съответната арабска цифра се поставя тире и се добавя съкращението „МИ„ .

Решението подлежи на обжалване пред Централната избирателна комисия по реда на чл. 88 от ИК.

По втора точка от дневният ред

Председателят докладва проект за решение и бе дадена думата за разисквания и предложения.Проекта за решение се подложи за гласуване и с 12 гласа „ЗА“ ОИК Костенец взе следното решение:

Р Е Ш Е Н И Е

№2-МИ

КОСТЕНЕЦ, 07. 09. 2019 Г.

ОТНОСНО: Вземане на Решение за работното време, работното място, начин и ред за достъп до работното помещение и начин на кореспонденция с ОИК Костенец.

На основание чл.86 ИК ОИК- Костенец

Р Е Ш И :

1. Определя следния адрес за седалище и кореспонденция, а именно: Костенец, ул.Иван Вазов 2, ет.4, стая 36
2. Определя следните места за обявяване на решенията на ОИК – Костенец- а именно на таблото в административната сграда на община Костенец, ет. 4, до стая № 36, а също така и на сайта на комисията.
3. Определя работно време на ОИК- Костенец всеки ден от 09:00ч до 17:00ч., а в последния ден на регистрация при наличие на чакащи ОИК - Костенец удължава работното време с не повече от 1 час.
4. Във връзка с точка 3 Членовете на ОИК Костенец осигуряват ежедневно и постоянно присъствие в работното помещение на комисията на горепосочения адрес, включително до 7 дни след обявяване на резултатите от изборите за I тур или за  II тур, ако се произвежда такъв. Във връзка с горното ОИК Костенец изготвя ежедневен график за дежурства на членовете на комисията, изискващ присъствието на поне двама членове на комисията, предложени от различни партии и коалиции.
5. Ключът от работното помещение на комисията, след приключване на работното време ще бъде предаван с приемо-предавателен протокол на охраната на общинска администрация - Костенец за отговорно пазене.

Решението подлежи на обжалване пред Централната избирателна комисия по реда на чл. 88 от ИК.

По точка трета от дневния ред:

Председателят докладва проект за решение и бе дадена думата за разисквания и предложения.Проекта за решение се подложи за гласуване и с 12 гласа „ЗА“ ОИК Костенец взе следното решение:

Р Е Ш Е Н И Е

№ 3-МИ

КОСТЕНЕЦ, 07. 09. 2019

ОТНОСНО: Вземане на Решение за реквизити и за маркиране на печатите на ОИК Костенец за изборите за общински съветници и кметове на 27 октомври 2019 година.

**На основание чл. 79, чл. 87, ал.1, т.1, ал.2 от Изборния кодекс и Решение  618-МИ от 15 август 2019 г. на ЦИК, ОИК – Костенец**

**Р Е Ш И :**

**Печатът на ОИК Костенец е кръгъл с един пръстен.** Във вътрешния кръг се изписва текстът „ОИК “, наименованието и кодът на общината по ЕКАТТЕ.

Броят на печатите за ОИК са 2 броя.

Председателят на комисията и един нейн член – Руменка Паунова, маркират по уникален начин печатите на комисията.

За маркирането на два броя печати се съставя протокол, подписан от членовете на комисията, съдържащ най- малко 3 (три) отпечатъка на маркирания печат- Приложение към Решение № 618-МИ от 15 август 2019 г. на ЦИК.

Решението подлежи на обжалване пред Централната избирателна комисия по реда на чл. 88 от ИК.

По точка четвърта от дневния ред

Председателят докладва проект за решение и бе дадена думата за разисквания и предложения.Проекта за решение се подложи за гласуване и с 12 гласа „ЗА“ ОИК Костенец взе следното решение:

Р Е Ш Е Н И Е

№ 4-МИ

КОСТЕНЕЦ, 07. 09. 2019 Г.

ОТНОСНО: **Ред за свикване на заседанията и начин на приемане и обявяване на решенията на общинската избирателна комисия (ОИК Костенец) .**

**На основание чл. 85, чл. 86, чл.87, ал. 1, т. 1 и ал.2 от Изборния кодекс Общинската избирателна комисия – Костенец**

**Р Е Ш И :**

1. Заседанията на ОИК-Костенец се свикват от нейния председател или по искане на една трета от членовете й. При отсъствие на председателя заседанията на ОИК се свикват от определен от него заместник-председател, а именно Мария Бахчеванова

2.Членовете на ОИК-Костенец се уведомяват за датата и часа на насрочените заседания лично в предходно заседание, по телефон и чрез съобщение, което се публикува на интернет страницата на комисията и се поставя на общодостъпно място.

3.Проектът за дневен ред се публикува на интернет страницата на комисията преди заседанието.

4.Заседанията на ОИК-Костенец са законни, когато на тях присъстват повече от половината от членовете й. Заседанията се ръководят от председателя на комисията, а в негово отсъствие – от определен от него заместник-председател- Мария Бахчеванова.

5.Гласуването е явно и поименно. Гласува се „за“ или „против“. Не се допуска гласуване „въздържал се“.

6.Членовете на ОИК-Костенец, когато не са съгласни с посоченото в протокола, могат да го подписват с „особено мнение“, като писмено посочат в какво се изразява то.

7.За заседанията на ОИК-Костенец се съставя протокол, който се подписва от председателя и секретаря и се публикува на интернет страницата на комисията.

8.Общинската избирателна комисия приема решенията си с мнозинство две трети от присъстващите членове.

Когато ОИК-Костенец при приемане на решенията си не е постигнала необходимото мнозинство от две трети от присъстващите членове, е налице решение за отхвърляне по смисъла на чл. 85, ал. 4, изречение второ ИК. В този случай в мотивите на решенията се изписват кратко описание на предложението за решение и изложените съображения в обратна насока, присъствалите членове и поименно начинът им на гласуване. В диспозитива се посочва, че е налице решение за отхвърляне по смисъла на чл. 85, ал. 4, изр. второ ИК.

Решението на ОИК-Костенец подлежи на обжалване пред ЦИК по реда на чл. 88 ИК.

9.При отмяна на решението за отхвърляне ОИК-Костенец постановява ново решение, което се приема с мнозинство повече от половината от всичките й членове.

10.Решенията на ОИК-Костенец може да се обжалват в тридневен срок от обявяването им пред ЦИК, която се произнася в тридневен срок с решение. Решението на ОИК-Костенец, потвърдено с решение на ЦИК, подлежи на обжалване по реда на чл.98, ал.2 от Административнопроцесуалния кодекс пред Административния съд по местонахождение на съответната общинска избирателна комисия. В останалите случаи решението на ЦИК се обжалва пред Върховния административен съд.

11.Решенията на комисията се приемат с поименно гласуване, което се отразява в протокола от заседанието.

12.Решенията, удостоверенията и текущата кореспонденция на ОИК-Костенец се подписват от председателя и секретаря.

13.Когато председателят, съответно секретарят, отсъстват, решенията, протоколите, удостоверенията и текущата кореспонденция се подписват от секретаря, съответно от председателя, и от заместник-председателя.

14.Когато едновременно отсъстват и председателят, и секретарят, решенията, протоколите, удостоверенията и текущата кореспонденция се подписват от заместник-председателя и от определен с решение на комисията член, предложени от различни партии и коалиции.

15.Решенията, протоколите, удостоверенията и текущата кореспонденция на ОИК-Костенец се подпечатват с печата им.

16.На заседанията на комисията може да присъстват застъпници, представители на партии, коалиции/местни коалиции или представляващите инициативни комитети, които са регистрирали кандидати, наблюдатели и представители на средствата за масово осведомяване. Изказаните становища, мнения и възражения се записват в протокола.

17.Общинската избирателна комисия поддържа интернет страница, на която публикува незабавно решенията си, пълните протоколи от заседанията си, предварителните и окончателните резултати от изборите в съответния район, сканираните протоколи на секционните избирателни комисии и други документи и данни.На интернет страницата на комисията се публикуват и всички публични регистри при спазване изискванията за защита на личните данни.

18.Общинската избирателна комисия обявява решенията си незабавно след приемането им чрез поставяне на общодостъпно място в сградата, в която се помещава, и чрез публикуване на интернет страницата си.Сградата и мястото за обявяване на решенията се определя с решение на ОИК- Костенец незабавно след назначаването й и се оформя по начин, показващ предназначението му.На екземплярите от решенията, които се обявяват, се отбелязват датата и часът на поставянето им на общодостъпното място и се подписват от двама членове на комисията, а именно: Лили Михайлова и Капка Кацарова, излъчени от различни партии и коалиции.Екземплярите от обявените решения се свалят не по-рано от три дни от поставянето им на общодостъпното място и се съхраняват в архива на комисията.Върху екземпляра се отбелязват датата и часът на свалянето и той се подписва от двама членове на комисията от различни партии и коалиции: Лили Михайлова и Капка Кацарова.

Решението подлежи на обжалване пред Централната избирателна комисия по реда на чл. 88 от ИК

По точка пета от дневния ред

Председателят докладва проект за решение и бе дадена думата за разисквания и предложения.Проекта за решение се подложи на гласуване и с 12 гласа „ЗА“ ОИК

Р Е Ш Е Н И Е

№ 5-МИ

КОСТЕНЕЦ, 07. 09. 2019 Г.

ОТНОСНО: Вземане на Решение за подлежащите на вписване обстоятелства и реда за водене и поддържане на регистри за публикуване от ОИК Костенец за изборите за общински съветници и кметове на 27 октомври 2019 година.

**На основание чл.86 и чл.87, ал.1, т.12 до т.18 вкл. и т.23 от ИК, чл.122, ал. 1 от ИК и чл.124, ал.4 от ИК и в съответствие с Решение № 623-МИ/16.08.2019 г. на ЦИК, ОИК – Костенец**

**Р Е Ш И :**

1. При произвеждане на изборите за общински съветници и за кметове на 27 октомври 2019 г. ОИК Костенец води регистри за публикуване и публикува списък на упълномощените представители, както следва:

1.1. отделни регистри за публикуване:

* на партиите;
* на коалициите;
* на местните коалиции;
* на инициативните комитети;

1.2.  регистър за публикуване на кандидатските листи за общински съветници;

1.3. регистри за публикуване на кандидатските листи на кандидатите за кмет на община;

1.4. регистър за публикуване на застъпниците по кандидатски листи;

1.5.  регистър за публикуване на жалбите, сигналите и решенията по тях;

1.6. списък на упълномощените представители на партиите, коалициите, местните коалиции и инициативните комитети за публикуване.

1. Регистри за публикуване по т.1.1-1.5 и списъкът по т. 1.6 се публикуват на интернет страницата на ОИК
2. 3.Подлежащите на вписване обстоятелства са, както следва:

3.1. Регистри за публикуване на партиите, на коалициите, на местните коалиции и на инициативните комитети се водят във формата и съдържанието, съобразно приложения № 57-МИ № 58-МИ, № 59-МИ и № 60-МИ от изборните книжа.

ОИК Костенец извършва вписванията в съответния регистър незабавно след обявяване на решението за регистрация или отказ за регистрация на партия, коалиция, местна коалиция или инициативен комитет.

3.2. Регистри за публикуване на кандидатските листи за общински съветници и на кандидатските листи на кандидатите за кмет се водят във формата и съдържанието, съобразно Приложение № 72-МИ от изборните книжа.

ОИК Костенец извършва вписванията в съответния регистър незабавно след обявяване на решението за регистрация или отказ за регистрация на кандидатската листа.

3.3. Регистър за публикуване на застъпниците се води във формата и съдържанието, съобразно Приложение № 77-МИ от изборните книжа и решението на ЦИК за участие на застъпници и представители в изборите, в частта относно съдържанието на регистъра.

ОИК Костенец извършва вписванията незабавно след обявяване на решението за регистрация на застъпници и заместващи застъпници, включително и в случаите при произвеждане на втори тур за избор на кмет.

3.4. Регистър за публикуване на жалбите и сигналите се води съобразно указанията в решението на ЦИК за приемане на електронен публичен регистър на жалбите и сигналите подадени до ОИК Костенец.

Подлежащите на вписване обстоятелства – посочени в решението, се отразяват незабавно след постъпване на жалбата или сигнала, както и след взетите по тях решения.

3.5. Списъкът на упълномощените представители на партиите, коалициите, местните коалиции и инициативните комитети за публикуване се съставя във формата и съдържанието, съобразно Приложение № 78-МИ от изборните книжа.

Вписванията се извършват незабавно след приемане от ОИК Костенец на първия или на всеки следващ списък на упълномощени представители на партии, коалиции, местни коалиции и инициативни комитети, както и в случаите при произвеждане на втори тур за избор на кмет.

Решението подлежи на обжалване пред Централната избирателна комисия по реда на чл. 88 от ИК

По точка шеста от дневния ред

Председателят докладва проект за решение и бе дадена думата за разисквания и предложения.Проекта за решение се подложи на гласуване и с 12 гласа „ЗА“ ОИК Костенец взе следното решение:

Р Е Ш Е Н И Е:

№6-МИ

КОСТЕНЕЦ, 07. 09. 2019 Г.

ОТНОСНО: Вземане на Решение за приемане на образец на електронен публичен регистър на жалбите и сигналите, подадени до ОИК Костенец и решенията по тях, и указания за комплектуване на преписките по жалбите срещу решенията им.

**На основание чл. 87, ал.1, т.23 от Изборния кодекс и Решение  № 849-МИ/28.08.2019 г. на ЦИК, ОИК – Костенец**

**Р Е Ш И :**

**Приема образец на електронен публичен регистър на жалбите и сигналите, подадени до ОИК – Костенец, както и постановените по тях решения, съгласно приложения образец на ЦИК.**

Решението подлежи на обжалване пред Централната избирателна комисия по реда на чл. 88 от ИК

По точка седма от дневния ред

Председателят докладва проект за решение и бе дадена думата за разисквания и предложения.Проекта за решение се подложи на гласуване и с 12 гласа „ЗА“ ОИК Костенец взе следното решение:

Р Е Ш Е Н И Е

№7-МИ

КОСТЕНЕЦ,07. 09. 2019 Г.

ОТНОСНО: Вземане на Решение за регистрация на партии и коалиции в ОИК Костенец за участие в избори за общински съветници и за кметове на 27 октомври 2019 г.

Н**а основание чл. 87, ал. 1, т.12 и т.14, чл. 147, ал. 6, чл.148, ал. 6 от Изборния кодекс и Решение 706-МИ от 23.08.2019 г. на ЦИК, ОИК – Костенец**

**Р Е Ш И :**

Подаването на документи за регистрация на партии и коалиции да започне да започне от 09:00ч на 10.09.19/ понеделник/ до 17:00ч на 16.09.19 Документите се приемат в сградата на Общинска администрация – Костенец, намираща се в гр. Костенец, ул. „Иван Вазов“ № 2, етаж ІV, стая 36.

Решението подлежи на обжалване пред Централната избирателна комисия по реда на чл. 88 от ИК

По точка осма от дневния ред

Председателят докладва проект за решение и бе дадена думата за разисквания и предложения.Проекта за решение се подложи на гласуване и с 12 гласа „ЗА“

Р Е Ш Е Н И Е

№8-МИ

КОСТЕНЕЦ,07. 09. 2019 Г.

ОТНОСНО: Вземане на Решение за регистрация на инициативни комитети в ОИК Костенец за участие в избори за общински съветници и за кметове на 27 октомври 2019 г.

**На основание чл. 87, ал. 1, т.13 и т.14 и чл.153, ал.1 от Изборния кодекс и Решение 937-МИ от 02.09.2019 г. на ЦИК, ОИК – Костенец**

Р Е Ш И :

Подаването на документи за регистрация на инициативни комитети да започне от 09:00ч на 10.09.19/ понеделник/ до 17:00ч на 16.09.19 Документите се приемат в сградата на Общинска администрация – Костенец, намираща се в гр. Костенец, ул. „Иван Вазов“ № 2, етаж ІV, стая 36.

Решението подлежи на обжалване пред Централната избирателна комисия по реда на чл. 88 от ИК

Председател: Александра Иванова Герева

Секретар Руменка Петрова Паунова